
              REFERAT DE APROBARE	
privind aprobarea modificării prin act adițional a contractului de administrare  nr. 25640/23.12.2013, încheiat între Municipiul Drobeta Turnu Severin  și Liceul de Transporturi Auto Drobeta Turnu Severin

Având în vedere :
· necesitatea  edificării unui ambulatoriu de specialitate necesar Spitalului General Căi Ferate, din Drobeta Turnu Severin, în scopul asigurării asistenței medicale și dezvoltării serviciilor preexistente în folosul cetățenilor municipiului, precum și punerea la dispoziție a terenului în suprafață de 2197 mp aflat în administrarea Liceului de Transporturi Auto, pentru realizarea investiției respective;
· Adresa nr. 605/16.03.2026 emisă de Spitalul General Căi Ferate Drobeta Turnu Severin;
· Acordul de principiu emis de Liceul de Transporturi Auto Drobeta Turnu Severin nr. 1430/11.05.2026;
· dispozițiile art. 867 din Legea nr. 287/2009 privind Codul civil, conform cărora ”dreptul de administrare se constituie prin hotărârea Guvenrului, a consiliului județean sau după caz, a consiliului local iar autoritățile prevăzute la alin.(1) controlează modul de exercitare a dreptului de administrare”;
· dispozițiile art. 869 din Legea nr. 287/2009 privind Codul civil, conform cărora ”dreptul de administrare încetează … prin actul de revocare emis în condițiile legii, dacă interesul public o impune, de organul care l-a constituit” ;
· dispozițiile HCL nr 109/27.05.2026  privind aprobarea dezmembrării imobilului teren în suprafață măsurată de 6936 mp, având NC 69232, situat în Drobeta Turnu Severin, Bd Carol I, nr.5;
· Actul de dezmembrare încheiat în formă notarială autentică nr. 939/11.06.2026.
    Pentru aceste considerente supun aprobării Consiliului Local al Municipiului Drobeta Turnu Severin proiectul de hotărâre privind aprobarea modificării prin act adițional a contractului de administrare nr. 25640/23.12.2013, încheiat între Municipiul Drobeta Turnu Severin  și Liceul de Transporturi Auto Drobeta Turnu Severin, în sensul reducerii suprafeței date în administrare din 6940 mp scriptic, respectiv 6936 mp faptic, în 4743 mp suprafață din acte, respectiv 4739 mp suprafață de teren măsurată.





                                                   INIȚIATOR,
VICEPRIMAR
  DANIEL CÎRJAN

